Nóg ŉ video van ŉ JHB-kapingNóg ŉ skokvideo is op YouTube gelaai wat wys hoe ŉ groep mans ŉ voertuig in Johannesburg se middestad kaap. FASADAProtection het die video op 17 November op die sosiale netwerk YouTube gelaai en beweer die voorval het op 4 November plaasgevind. Hulle het gesê die slagoffers is van hul winkel in die middestad agtervolg en daar was toerusting in die voertuig wat beroof is. Die voertuig is later verlate aangetref. Maroela Media het Sondag berig oor ŉ soortgelyke video op YouTube wat wys hoe ŉ bende mans ŉ motor kaap. Die video maak opslae. Lees meer hier.